Tilatang Kamang, Agam

Tilatang Kamang adolah sabuah kecamatan di Kabupaten Agam, Sumatera Barat, Indonesia.Kecamatan iko punyo lueh 105,90 km²."PROFIL KECAMATAN TILATANG KAMANG" Situs Pemerintah Kabupaten Agam Diakses 18 November 2014 Dalam Perang Padri daerah iko pernah manjadi basis dari Kaum Padri nan dipimpin dek Tuanku Nan Renceh.

Kecamatan Tilatang Kamang sabalunnyo disabuik juo jo daerah Agam Tuo Utara, pusek pamarentahannyo tadapek di Pekan Kamis, dimano sabalun tajadi pambagian, kecamatan iko tadiri dari kanagarian:
 Palupuh
 Gadut
 Koto Tangah
 Kapau
 Magek
 Kamang Hilir
 Kamang Mudik

Sasudah pambagian, dimano tabuek kecamatan baru iyolah Palupuh dan Kamang Magek, mako sasudah itu kecamatan Tilatang Kamang tadiri dari kanagarian:
 Gadut
 Koto Tangah
 Kapau

 Topografi 
Sacaro topografi,Kecamatan Tilatang Kamang iko agak unik, dikaliliangi dek bukik babantuak Tapak Kudo, di tangah tapak kudo tu ado macam-macam bukit, mode Bukik Kuliriak, Bukik Kayu Manih, Bukik Kawin, Bukik Kaluang jo Bukik Anduring.

 Potensi Daerah 
Untuak jalua transportasi kecamatan Tilatang Kamang hanyo dapek diakses dari arah Kota Bukittinggi, yakni dari Biaro, Tanjuang Alam, Simpang Limau jo Bukit Ambacang. Dan pado daerah ikolah ka-4 ujuang jalan ko samo-samo batamu.

Kecamatan Tilatang Kamang dialiri juo dek duo sungai ketek yakni Batang Jabur dan Batang Baramban, sahinggo dek adonyo potensi pangairan ko manunjang bana untuak maningkekan hasil tani masyarakaik daerah ko.

 Rujuakan 

 Pautan lua 
  Situs web resmi Kabupaten Agam

Kategori:Kecamatan di Kabupaten Agam